ผมรู้สึกว่าเมือกับเท้าอุ่น เเล้วรู้สึกเหมือนมีเลือดคั่งอยู่ในนั้น(ชาๆ) เป็นโรคอะไรหรือเปล่าฮะ
สวัสดีค่ะ อาการดังกล่าวมายังไม่ได้จำเพาะเจาะจงกับโรคใดอย่างชัดเจน การรู้สึกอุ่นที่มือเท้านั้นอาจจะเป็นภาวะปกติแต่หากมีอาการชาร่วมด้วย อาจมีสาเหตุจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-โรคเส้นเลือดสมอง มักเป็นข้างใดข้างหนึ่ง ชาหนาๆเหมือนไม่มีความรู้สึกในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณมือ ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย หรือชาหนาๆที่มือข้างใดข้างหนึ่ง ควรรีบไปพบแพทย์เพื่อตรวจเพิ่มเติม